wannaphong/clean_thaiwikipedia huggingface dataset:
# สนามกีฬาเรียซอร์
สนามกีฬาเรียซอร์  หรือชื่อเต็มว่า สนามกีฬาเทศบาลเรียซอร์  สนามฟุตบอลเหย้าของเดปอร์ติโบเดลาโกรุญญา สโมสรฟุตบอลในระดับลาลิกา ลีกสูงสุดของประเทศสเปน มีที่ตั้งอยู่ที่เมืองอาโกรุญญา แคว้นกาลิเซีย ประเทศสเปน มีความจุทั้งสิ้น 34,600 คน

สนามแห่งนี้เริ่มสร้างเมื่อปี ค.ศ. 1940 และเสร็จเมื่อปี ค.ศ. 1944 โดยใช้งานนัดแรกเมื่อเดปอร์ติโบเดลาโกรุญญาพบกับบาเลนเซีย ซึ่งเดปอร์ติโบเดลาโกรุญญาเป็นฝ่ายแพ้ไป 3–2  และใช้เป็นสนามแข่งขันในรอบชิงชนะเลิศโกปาเดลเรย์ในปี ค.ศ. 1947 ระหว่างเรอัลมาดริดและอัสปัญญ็อล ซึ่งเรอัลมาดริดได้แชมป์รายการนี้เป็นสมัยที่ 9 และถูกใช้เป็นสนามในการแข่งขันฟุตบอลโลก 1982 ที่สเปนเป็นเจ้าภาพ โดยใช้เป็นสนามในการแข่งขันรอบแรกของกลุ่มหนึ่ง แข่งขันทั้งสิ้น 3 นัด ได้แก่

ฟุตบอลโลก 1982
# หาดปากเมง
หาดปากเมง เป็นชายหาดแห่งหนึ่งในประเทศไทย ตั้งอยู่ในพื้นที่ตำบลไม้ฝาด อำเภอสิเกา จังหวัดตรัง ปัจจุบันอยู่ในความดูแลของอุทยานแห่งชาติหาดเจ้าไหม ซึ่งอยู่ใกล้กัน เป็นชายหาดแห่งหนึ่งที่ขึ้นชื่อและเป็นสถานที่ท่องเที่ยวที่ได้รับนิยมของจังหวัดตรัง ได้ชื่อว่าเป็นสถานที่ท่องเที่ยวแห่งแรก ๆ ที่ผู้คนมักคิดถึงและไปท่องเที่ยวของจังหวัดตรัง

หาดปากเมง อยู่ห่างตัวอำเภอเมืองตรังประมาณ 35 กิโลเมตร เป็นชายหาดรูปพระจันทร์เสี้ยวติดช่องแคบมะละกาของมหาสมุทรอินเดีย เมื่อน้ำลดลงต่ำสุดจะมีความกว้างขวาง 500 เมตร จนสามารถขับรถยนต์ลงไปได้ เพราะทรายมีความหนาแน่นเพียงพอที่จะรองรับน้ำหนักรถได้  มีจุดสังเกต คือ เขารูปคล้ายคนขนาดยักษ์นอนหงายอยู่ มีชื่อเรียกว่า "เขาเมง" หรือ "เกาะเมง" อันที่มาของชื่อเรียก ซึ่งมาจากนิทานพื้นบ้านเรื่องของเฒ่าเมง ผู้เฒ่าชาวประมงที่กำลังจะแต่งงานลูกสาวชื่อ มุก กับพระยาลันตา  มีความงามอย่างยิ่งยามพระอาทิตย์ตก ขนาบด้วยแนวต้นสนทะเลยาว 5 กิโลเมตร  ถัดออกไปทางอุทยานแห่งชาติหาดเจ้าไหมยังมีสะพานคอนกรีต 2 แห่ง ที่นิยมใช้เป็นสถานที่ตกปลาอีกด้วย

นอกจากนี้แล้ว ยังเป็นสถานที่ตั้งของท่าเรือปากเมง ซึ่งเป็นท่าเรือที่รับส่งนักท่องเที่ยวเดินทางไปเที่ยวยังเกาะต่าง ๆ ที่อยู่ในบริเวณทะเลจังหวัดตรัง เช่น เกาะมุก, ถ้ำมรกต, เกาะไหง
# ทะเลฤๅอิ่ม
ทะเลฤๅอิ่ม เป็นละครโทรทัศน์ไทย สร้างครั้งแรกปี พ.ศ. 2545 นำแสดงโดย อนันดา เอเวอร์ริ่งแฮม, รพีภัทร เอกพันธ์กุล, พลอย จินดาโชติ, เบญจสิริ วัฒนา จากบทประพันธ์ของ สุวรรณี สุคนธา บทโทรทัศน์โดย หม่อมหลวงพันธุ์เทวนพ เทวกุล กำกับการแสดงโดย หม่อมหลวงพันธุ์เทวนพ เทวกุล ผลิตโดย ทีมงานละครไทย ไอทีวี ออกอากาศทุกวันพฤหัสบดีถึงเสาร์ เวลา 21.30 – 22.30 น. ทางช่อง ITV เมื่อวันที่ พ.ศ. 2545 – พ.ศ. 2545

เนื้อเรื่อง

 รายชื่อนักแสดง 
 ปี  พ.ศ. 2545  สถานีออกอากาศ  ช่อง ITV  ผู้สร้าง  ทีมงานละครไทย ไอทีวี บทโทรทัศน์  หม่อมหลวงพันธุ์เทวนพ เทวกุล กำกับการแสดงโดย  หม่อมหลวงพันธุ์เทวนพ เทวกุล นักแสดงหลัก เจ้าภูตะวัน ณ หลวงพระบาง  อนันดา เอเวอร์ริ่งแฮม  สุขุม  รพีภัทร เอกพันธ์กุล วิฬาร ฤทธิฤกษ์  พลอย จินดาโชติ มารศรี (มากาเล็ด)  เบญจสิริ วัฒนา นักแสดงรอง คุณหญิงศรีดารา ฤทธิฤกษ์ (แม่วิฬาร)  ชุดาภา จันทเขตต์ อธิบดีทองแถม ฤทธิฤกษ์ (พ่อวิฬาร)  สถาพร นาควิไลโรจน์ นักแสดงร่วม สุชาดา (ตุ๊ก) (ภรรยานายปุ๊)  จิรภัทร์ วงศ์ไพศาลลักษณ์   ณหทัย เล็กบำรุง  กำจร (โจ๊ก) (เพื่อนสุขุม)  วัชรชัย สัตย์พิทักษ์  ปุ๊ (เพื่อนสุขุม)  สุรชัย พิชญ์พิสิฐานนท์  จอห์นนี่ (เพื่อนสุขุม)  กาณ ภานุวัฒนานัสย์   สญชัย เทพหัสดิน ณ อยุธยา  ป้าแช่ม (คนรับใช้บ้านอธิบดีทองแถม)  มยุรี อิศรเสนา ณ อยุธยา   ณัฐพล คงสิน  นายชัย (คนขับรถตระกูล)  ดลศักดิ์ บุษบาคม  จิตตรี (เลขาคุณหญิงศรีดารา)  หทัยกาญจน์ เทพปัญญา   พิมวัย ปัญทรงทอง  ทัศนี (วินนี่)  ภัทราพร ชนกนันท์   ปันษา เผยยาเตยตอง  นักแสดงรับเชิญพิเศษ ท่านรัฐมนตรีโคสิทธิ์ (แขกในงานเลี้ยงฉลองตำแหน่งคุญหญิงศรีดารา)  นุติ เขมะโยธิน  พิศมัย (ภรรยาคนที่สองอธิบดีทองแถม)  วิภาวี เจริญปุระ  ร้อยตรี โสพันธ์ (ผู้หมวด)  กริช หิรัญพฤกษ์   ดารณีนุช ปสุตนาวิน  คุณหญิงทัศนัย (เพื่อนคุณหญิงศรีดารา)  ดีใจ ดีดีดี (นิลุบล อมรวิทวัส)  ปิยะ เศวตพิกุล  ดา (ตำรวจ)  สะแกวัลย์ ยงใจยุทธ  นักแสดงรับเชิญ  ศานติ สันติเวชกุล   ศักราช ฤกษ์ธำรงค์  ปอม (ผู้ต้องหาคดียาเสพติดไว้ในครอบครอง)  ยุทธ ทองเจริญ    ศิรินุช เพ็ชรอุไร  นักแสดงรับเชิญกิตติมศักดิ์ เจ้าเดือนเต็มดวง ณ หลวงพระบาง (โมนิก้า) (แม่เจ้าภูตะวัน)  อรุณพร เจริญยิ่ง 

 เพลงประกอบละคร 
พ.ศ. 2545
 เพลง ไตเติ้ล ขับร้องโดย (เพลงเปิดเรื่อง)
 เพลง ดวงใจเดียวดาย ขับร้องโดย อมรินทร์ รัตนะรัต (เพลงปิดเรื่อง)

 ข้อมูลการออกอากาศ 
พ.ศ. 2545
# ศิขรินธาร พลายเถื่อน
ศิขรินธาร พลายเถื่อน (ชื่อเล่น: นก) เป็นนักแสดง หญิงชาวไทย เกิดเมื่อวันที่ 28 กรกฎาคม พ.ศ. 2519

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2538  มโหสถชาดก อมราเทวี  ช่อง 7 2539  ดอกแก้ว ชไมพร ดั่งดวงหฤทัย กระวาน มณีนพเก้า หัศจารีย์ พันหนึ่งราตรี ซิลเอลโฮป 2540  การะเกด บุนนาค น้ำใจแม่ ณัชชา 2541  คู่เขยคู่ขวัญ เนตรดาว พลังรัก นางตานี กามเทพเล่นกล วันทนี ขวานฟ้าหน้าดำ หุ่นฟาง 2542  พิศวาสอลเวง แก้วกานดา ลูกหว้า เจือปราณ ขุนเดช หยิน เพลงพราย นวลอนงค์ 2543  กว่าจะรู้เดียงสา สายสมร สวัสดีคุณผู้ฟัง มิ่งสุดา 2545  ใครกำหนด วิภัสสร หวังด้วยใจไปด้วยฝัน รำพึง 2546  นางโชว์ ลดา  ช่อง 3 เจ้านายวัยกระเตาะ ปาริตา (ริต้า) 2547  รัตตมณี ร.ศ.220 เนื้อนวล ลูกสาวแม่เอ๊ย สอยดาว ผู้ชายมือสอง กำไล โบสีชมพู เพ็ญพิมล 2548  จันทร์ ฤ จะฉาย เปรียว 2549  เหยื่อมาร ดลยา กว้างไพศาลตระกูลพานิชย์ (ยา) บัวปริ่มน้ำ เจ๊อัม (กลุ่มเพื่อนสนิท) หัวใจทระนง หนูดี้ รังนกบนปลายไม้ รัตนา เรือนนารีสีชมพู ราตรี 2551  หาบของแม่ หลิน 2552  ล่าผีปอบ นางกระสือ 2555  แหม่มแก้มแดง ธัญญา รักคุณเท่าฟ้า แหม่ม แรงเงา ฤดี 2556  แรงปรารถนา น้ำหวาน คุณชายรณพีร์ เหมยฮัว คุ้มนางครวญ มาดามสุชาดา  ททบ.5 2557  นางกลางไฟ วัลลภา  ทรูโฟร์ยู ทรายสีเพลิง กี้  ช่อง 3 2558  สายลับสามมิติ จันทร์เจ้า จัดรัก…วิวาห์ลวง ฮันนี่  ช่องวัน 31 2559  เราเกิดในรัชกาลที่ ๙ เดอะซีรีส์ นก ศิขรินธาร Angel Destiny อุบัติรักเทวา มยุรี ตระการศัก (เมย์)  ทรูโฟร์ยู 2560  บ่วงหงส์ นงนุช  ช่อง 3 เอชดี 2563  พยากรณ์ซ่อนรัก พัสสิตา

 ซิตคอม 
ปี พ.ศ.เรื่องออกอากาศ บทบาท หมายเหตุ 2548  เป็นต่อ ตอน เป็นต่อโดนแบน  ช่อง 3 จูน  รับเชิญ  2558  เพราะมีเธอ  ช่องวัน ไหม  รับเชิญ 

 ผลงานพิธีกร  
 รายการ Active Entertain ทางคลื่น FM 99 Active Radio คลื่นเมืองไทยแข็งแรง

 มิวสิควีดีโอ 
 ยืนร้องไห้คอยใคร - (ศรเพชร ศรสุพรรณ)
 คิดถึงพี่ไหม - (สนธิ สมมาตร)

 โฆษณา
# ลิลี ออลดริดจ์
ลิลี ม้อด ออลดริดจ์  เป็นนางแบบชาวอเมริกันเชื้อสายอังกฤษ อดีตหนึ่งในนางฟ้าวิกตอเรียส์ซีเคร็ต และนางแบบของสปอตส์อิลลัสเตรตทิด ปรากฏบนหน้าปกครบรอบห้าสิบปีของนิตยสารดังกล่าวร่วมกับคริสซี ทีเกน และนีนา อักดาล
# กรมเศรษฐกิจระหว่างประเทศ
กรมเศรษฐกิจระหว่างประเทศ มีภารกิจเกี่ยวกับการเสนอแนะแนวทางในการกำหนดและดำเนินนโยบายเศรษฐกิจ ระหว่างประเทศ เพื่อส่งเสริมและรักษาผลประโยชน์ด้านเศรษฐกิจของประเทศเป็นหน่วยประสาน งานกลางของรัฐบาลในการดำเนินความร่วมมือทางเศรษฐกิจกับรัฐบาลต่างประเทศและองค์การระหว่างประเทศ ในกรอบความร่วมมือระดับอนุภูมิภาค ภูมิภาคและพหุภาคี

ภารกิจ และหน้าที่
ติดตาม ศึกษา ประมวล วิเคราะห์พัฒนาการและแนวโน้มเศรษฐกิจโลก เสนอแนะแนวทางในการดำเนินนโยบายเศรษฐกิจระหว่างประเทศด้านการเงิน การค้า การลงทุน เทคโนโลยีและการพัฒนา
เสนอแนะนโยบาย ท่าที และเข้าร่วมในการเจรจา ทำความตกลงและดำเนินการในกรอบความร่วมมือและความตกลงระหว่างประเทศทางเศรษฐกิจ
ติดตาม ศึกษา ประมวล วิเคราะห์ ภาวะเศรษฐกิจของประเทศและต่างประเทศเพื่อเสนอแนะแนวทางในการส่งเสริมและ รักษาผลประโยชน์ทางด้านเศรษฐกิจของประเทศ
ติดตาม รวบรวมและเผยแพร่ข้อมูลทางเศรษฐกิจและโอกาสทางการค้า การลงทุน ในต่างประเทศให้แก่ภาคเอกชนของไทย เพื่อส่งเสริมและรักษาผลประโยชน์ทางเศรฐกิจของภาคเอกชนของไทย
ประสานกับหน่วยงานอื่น ๆ ที่เกี่ยวข้องทั้งภาครัฐและเอกชนในการดำเนินความสัมพันธ์ทางด้านเศรษฐกิจในกรอบความร่วมมือและความตกลงทางเศรษฐกิจระหว่างประเทศ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
หน่วยงานในสังกัดกรมเศรษฐกิจระหว่างประเทศ
สำนักงานเลขานุการกรม
กองสนเทศเศรษฐกิจ
กองนโยบายเศรษฐกิจระหว่างประเทศ
กองส่งเสริมสัมพันธ์และความร่วมมือ
# มนุษย์ครึ่งเทพ
มนุษย์ครึ่งเทพ  มักจะหมายถึงเทพที่มีความสำคัญน้อยในตำนานเทพปกรณัมกรีก ซึ่งอาจจะเป็นอมตะหรือไม่ก็ได้ มนุษย์ครึ่งเทพจะเกิดจากเทพและมนุษย์ หรือบางทีอาจจะเกิดจากวีรบุรุษที่ได้รับสถานะเทพเจ้าหลังจากที่เสียชีวิตไปแล้ว

ศัพทมูลวิทยา
ความหมายของมนุษย์ครึ่งเทพ (Demigod) มาจากรากศัพท์ในภาษาละตินว่า ’’semideus’’ ที่แปลว่า เป็นเทพเจ้าครึ่งหนึ่งhttps://en.oxforddictionaries.com/definition/demigod ซึ่งถูกใช้โดยกวีชาวโรมันที่ชื่อ ออวิด สื่อความหมายถึงเทพที่มีความสำคัญน้อย  

มนุษย์ครึ่งเทพพบในปกรณัมของหลายวัฒนธรรม เช่น ปกรณัมจีน ปกรณัมฮินดู และปกรณัมกรีก

ตัวอย่างของมนุษย์ครึ่งเทพในตำนานเทพปกรณัมกรีก เช่น
สามเทพสุภา
เฮเลนแห่งทรอย
เฮอร์คิวลีส
ออร์ฟีอุส
เพอร์ซิอัส
ไฮเจีย
อัสคลิปิอุส
ตัวอย่างของมนุษย์ครึ่งเทพในตำนานเทพปกรณัมฮินดู เช่น
พระทัตตาเตรยะ
พระราม
พระกฤษณะ
# วิทยาลัยพยาบาลบรมราชชนนี อุดรธานี
วิทยาลัยพยาบาลบรมราชชนนี อุดรธานี   เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข

 ประวัติ 
เดิมชื่อโรงเรียนผู้ช่วยพยาบาล แรกเริ่มก่อตั้งที่ 33/25 ตำบลหมากแข้ง อำเภอเมืองอุดรธานี จังหวัดอุดรธานี เมื่อปี พ.ศ. 2518 ตามนโยบายของกระทรวงสาธารณสุข เพื่อเป็นการเร่งรัดการผลิตบุคลากรทางพยาบาลให้เพียงพอกับความต้องการของประเทศไทยในขณะนั้น ซึ่งต่อมามีนักศึกษาเพิ่มขึ้นเป็นจำนวนมาก ทำให้ยากต่อการขยายตัว เนื่องจากมีพื้นที่จำนวน 7 ไร่ ซึ่งคับแคบมากและยากต่อการเดินทางเข้าออก จึงได้ย้ายมาอยู่ที่พื้นที่ในปัจจุบันเมื่อปี พ.ศ. 2538

 หลักสูตร 
ปัจุบันเปิดสอนระดับปริญญาตรี 1 หลักสูตรคือ 
 พยาบาลศาสตรบัณฑิต (พย.บ.)
# โจเซฟีน สไครเวอร์
โจเซฟีน สไครเวอร์ (เกิด 14 เมษายน 1993) นางแบบชาวเดนมาร์ก เธอเป็นหนึ่งในนางฟ้าวิกตอเรียส์ซีเคร็ต นับตั้งแต่การเปิดตัวของเธอ เธอก็ได้เข้าร่วมโชว์มากกว่า 300 งาน และได้รับการกล่าวถึงในนิตยสารหลายๆ ฉบับ เช่น แวนนิตี้แฟร์ แอล โว้ก ฮาร์เปอส์บะซาร์ และมารี แคลร์
# เอลซา ฮอสค์
เอลซา อันนา โซฟี ฮอสค์ (เกิด 7 พฤศจิกายน 1996) นางแบบชาวสวีเดน อดีตหนึ่งในนางฟ้าวิกตอเรียส์ซีเคร็ต และเธอยังได้ร่วมงานกับแบรนด์ชั้นนำอย่างคริสตีย็อง ดียอร์, โดลเช่ แอนด์ กาบบานา, ฟรีพีเพิล, เอชแอนด์เอ็ม, แอนนา ซุย, และเกสส์ เธอปรากฏตัวบนวิกตอเรียส์ซีเคร็ตแฟชั่นโชว์ประจำปี 2011-2018 เธอยังเล่นบาสเกตบอลในสวีเดนเป็นอาชีพอีกด้วย
# พระมหาเทวีแห่งสุโขทัย (พระชายาในสมเด็จพระบรมราชาธิราชที่ 1)
มหาเทวี เป็นฝ่ายในที่ไม่ปรากฏพระนามแห่งอาณาจักรสุโขทัยพระองค์หนึ่ง ปรากฏเพียงว่าเป็นพระขนิษฐาในพระมหาธรรมราชาที่ 1 (ลือไทย) และเป็นพระชายาพระองค์หนึ่งในสมเด็จพระบรมราชาธิราชที่ 1 แห่งกรุงศรีอยุธยา โดยพระองค์ได้ขึ้นครองเมืองสุโขทัยระยะหนึ่งหลังต่อจากพระมหาธรรมราชาที่ 1 ผู้เป็นพระเชษฐา หลังพระองค์เสด็จสวรรคตพระราชอำนาจจึงตกอยู่กับพระศรีเทพาหูราช พระราชโอรส

 พระราชประวัติ 
แต่เดิมอาณาจักรสุโขทัยมีอาณาเขตกว้างขวางกินอาณาบริเวณตั้งแต่ที่ราบลุ่มภาคกลาง และติดต่อกับกลุ่มรัฐสุพรรณภูมิทางฝั่งตะวันตก หลังการเกิดขึ้นของอาณาจักรอยุธยา กาลนั้นสมเด็จพระรามาธิบดีที่ 1 ได้ยกทัพเข้ายึดเมืองสรลวงสองแควช่วงปี พ.ศ. 1902-1905 แล้วส่งขุนหลวงพะงั่ว เจ้าจากวงศ์สุพรรณภูมิมาปกครองแทนพิเศษ เจียจันทร์พงษ์. การเมืองในประวัติศาสตร์ ยุคสุโขทัย-อยุธยา พระมหาธรรมราชา กษัตราธิราช. พิมพ์ครั้งที่ 2. กรุงเทพฯ : มติชน, 2553, หน้า 30-39กนกวรรณ โสภณวัฒนวิจิตร. ประวัติศาสตร์สุโขทัย. กรุงเทพฯ : สารคดี, 2554,  หน้า 129สุจิตต์ วงษ์เทศ. สุโขทัย มาจากไหน ?. กรุงเทพฯ : มติชน, 2548, หน้า 121-129 ช่วงเวลานั้นพระมหาธรรมราชาที่ 1 (ลือไทย) จำต้องส่งบรรณาการเป็นอันมากเพื่อขอเมืองคืน ในเวลาต่อมาสมเด็จพระรามาธิบดีที่ 1 ก็ทรงพระราชทานเมืองต่าง ๆ คืนอย่างมีเงื่อนไข คือให้พระมหาธรรมราชาที่ 1 ครองแต่เมืองสรลวงสองแคว แล้วให้พระขนิษฐาของพระมหาธรรมราชาที่ 1 ไปครองเมืองสุโขทัยแทน ส่วนขุนหลวงพะงั่วนั้นให้กลับไปปกครองเมืองสุพรรณภูมิตามเดิม

ช่วงเวลานี้มหาเทวีคงเข้าเป็นพระชายาพระองค์หนึ่งของขุนหลวงพะงั่ว ซึ่งเป็นเจ้านายจากสุพรรณภูมิ จนมีพระราชโอรสด้วยกันพระองค์หนึ่งคือ พระศรีเทพาหูราช

หลังสมเด็จพระรามาธิบดีที่ 1 เสด็จสวรรคต สมเด็จพระราเมศวรเสด็จจากเมืองละโว้ขึ้นเสวยราชย์ต่อ แต่เมื่อขุนหลวงพะงั่วเสด็จมายังกรุงศรีอยุธยา สมเด็จพระราเมศวรก็ทรงถวายราชสมบัติให้ขุนหลวงพะงั่วครองราชย์เป็น สมเด็จพระบรมราชาธิราชที่ 1 หลังเสวยราชย์แล้วพระองค์ทรงเข้ายึดเมืองเหนือทั้งปวง (เมืองเหนือคือแคว้นสุโขทัย) ที่เจ้านายวงศ์พระร่วงแย่งชิงอำนาจกัน หลังพระมหาธรรมราชาที่ 1 เสด็จสวรรคต สมเด็จพระบรมราชาธิราชที่ 1 ก็ทรงมอบเมืองสุโขทัยให้มหาเทวีซึ่งเป็นพระชายาครองดังเดิม ดังปรากฏในจารึกวัดช้างล้อม และจารึกวัดวัดตระพังช้างเผือกว่ายืนยันว่ามหาเทวีครองเมืองสุโขทัยจนกระทั่งสวรรคต หลังครองเมืองได้ 7 ปี ดังปรากฏใน จารึกวัดช้างล้อม ความว่า

"...เมื่อสมเด็จมหาธรรมราชาเสวยพิราไลยไคลจากพรากเสีย พ่อนมเข้าบวชในสำนักมหาเถรพุทธสาคร อันทันมรไปด้วยเถรานุเถรทั้งหลาย ให้บุญไปแก่พ่อแม่พี่น้องพวกพ้องเผ่าพันธุ์อันเหง้าเจ้าไทอันไปสู่ปรโลกพู้น ๐ ถัดนั้นมหาเทวีสวรรคาลัยไปโสด ๐ พ่อนมเข้าบวชในสำนักมหาเถรอนุราธอันลุกแต่สิงหลมา ๐ พระญาศรีเทพาหูราชเอาออกมาช่วยสร้างบ้านสร้างเมือง ๐ ได้บ่ให้เคืองใจไพร่ฟ้าข้าคนพลทั้งหลายให้วายทุลุ...นดา..."

ต่อมาพระศรีเทพาหูราช พระโอรสของพระมหาเทวีมีสิทธิครองกรุงสุโขทัยต่อ แต่ทรงประสบปัญหากระทบกระทั่งกับเครือญาติฝ่ายหน้าในพระมหาธรรมราชาที่ 1 จนต้องให้พ่อนมไสดำ ข้าราชบริพารของพระมหาธรรมราชาที่ 1 และเป็นสามีของแม่นมเทดมาเป็นคนกลางระงับข้อขัดแย้งและช่วยราชการจนสามารถครองเมืองสุโขทัยในปี พ.ศ. 1927

 พงศาวลี
# สเตลลา แม็กซ์เวลล์
สเตลลา แมนส์ แม็กซ์เวลล์ (เกิด 15 พฤษภาคม 1990) นางแบบชาวไอริช ตั้งแต่ปี 2015 เธอได้เป็นนางฟ้าวิกทอเรียส์ซีเคร็ต
# เทย์เลอร์ ฮิลล์
เทย์เลอร์ มารี ฮิลล์ (เกิด 5 มีนาคม 1996) เป็นนางแบบชาวอเมริกัน ปัจจุบันเธอเป็นหนึ่งในนางฟ้าวิกทอเรียส์ซีเคร็ตตั้งแต่ปี 2015

 ผลงาน 
 ปี  เรื่อง  รับบทเป็น  หมายเหตุ 2013  Hollywood Temptations  Jessica  Short Film 2016  The Neon Demon  Flirty Model #1  

โทรทัศน์
 ปี  รายการ  รับบทเป็น  หมายเหตุ 2014  วิกตอเรียส์ซีเคร็ตแฟชันโชว์  ตัวเธอเอง  รายการพิเศษ 2015  วิกตอเรียส์ซีเคร็ตแฟชันโชว์  ตัวเธอเอง  รายการพิเศษ 2016  เดอะวิกตอเรียส์ซีเคร็ตสวิม สเปเชียล  ตัวเธอเอง  รายการพิเศษ 2016  เดอะแฟชันฟันด์  ตัวเธอเอง  ละครโทรทัศน์ ตอน: ประกาศผู้ชนะ 2016  ยังฮอลลีวู้ด  ตัวเธอเอง  ละครโทรทัศน์ ตอน: เฟซ สวาปปิ้ง วิธ โมเดล เทย์เลอร์ ฮิลล์ 2016  วิกตอเรียส์ซีเคร็ตแฟชันโชว์  ตัวเธอเอง  รายการพิเศษ
# อาเลซังดรา อังบรอซียู
อาเลซังดรา โกรีนี อังบรอซียู (, ; เกิด 11 เมษายน ค.ศ. 1981) เป็นนางแบบและนักแสดงชาวบราซิล เธอเป็นที่รู้จักในนามของอดีตนางฟ้าวิกตอเรียส์ซีเคร็ต และเป็นนางแบบให้กับแบรนด์เน็กซ์ พีแอลซี, อาร์มานี่, คริสตีย็อง ดียอร์, และราล์ฟ ลอเร็น

ในปี 2012 ฟอบส์จัดอันดับให้เธออยู่ลำดับที่หก ของนางแบบที่ทำรายได้มากที่สุดในโลก คาดว่าประมาณ 6.6 ล้านดอลลาร์สหรัฐฯ เธอมักถูกอ้างจากสื่อว่าเป็นผู้หญิงที่เซ็กซี่ที่สุดแห่งหนึ่งของโลก

ในฐานะแบรนด์แอมบาสเดอร์วิกตอเรียส์ซีเคร็ต เธอได้รับเลือกให้เป็นหนึ่งใน "บุคคลที่สวยที่สุดในโลก" จากนิตยสารพีเพิล ในเดือนพฤษภาคม ปี 2007

ผลงาน
ภาพยนตร์
 ปี เรื่อง รับบท 2006 007 พยัคฆ์ร้ายเดิมพันระห่ำโลก Tennis girl #1 2015 Daddy's Home สงครามป่วน (ตัว)พ่อสุดแสบ Karen 2016 Teenage Mutant Ninja Turtles: Out of the Shadows เต่านินจา 2 Herself

โทรทัศน์
 ปี รายการ รับบท หมายเหตุ 2004  Herself Episode dated January 20, 2004 2005–06  Herself 2 episodes 2005 โปรเจกต์รันเวย์ Herself Guest judge; episode: "Team Lingerie" 2006 Late Night with Conan O'Brien Herself Season 14, episode 23 2007 Entourage Victoria's Secret Angel #1 Episode: "Less Than 30" 2007 ฮาวไอเม็ตยัวร์มาเธอร์ Herself Episode: "The Yips" 2010 แสบใสไฮโซ Top model Episode: "The Undergraduates" 2013 อเมริกาส์เน็กซต์ท็อปโมเดล Herself Episode: "The Guy Who Gets a Weave" 2014 New Girl Herself Episode: "Prince" 2015 ออสเตรเลียส์เน็กซ์ท็อปโมเดล Herself Guest judge; cycle 9, episode 1 2015 Verdades Secretas Samia 10 chapters
 อ้างอิง 

 แหล่งข้อมูอื่น
# บิ๊กโฟร์ (การธนาคาร)
โดยทั่วไป คำว่า บิ๊กโฟร์ (การธนาคาร) จะพบในสื่อต่างชาติhttp://www.visualcapitalist.com/the-banking-oligopoly-in-one-chart/
https://www.thebalance.com/the-big-4-us-banks-315130ที่กล่าวถึงธนาคารที่มีทรัพย์สิน และ ส่วนแบ่งตลาด ใกล้เคียงกันหรือ ธนาคารที่มีขนาดของจำนวนเงินฝากใกล้เคียงกัน 4 แห่งของแต่ล่ะประเทศ 
 จีน
ในประเทศจีน ธนาคารใหญ่ทั้ง 4 แห่งhttp://www.ryt9.com/s/iq28/2148892เป็นรัฐวิสาหกิจโดยมีรัฐบาลกลางของจีนเป็นเจ้าของ มีมูลค่าทรัพย์สินมากกว่า 2,500 พันล้านดอลล่าร์สหรัฐ http://www.relbanks.com/worlds-top-banks/assets
ธนาคารแห่งประเทศจีน หรือ แบงค์ ออฟ ไชน่า
ธนาคารพาณิชย์และอุตสาหกรรมแห่งประเทศจีน  หรือ ธนาคารไอซีบีซี 
ธนาคารการเกษตรแห่งประเทศจีน
ธนาคารการก่อสร้างจีน
 ออสเตรเลีย และ นิวซีแลนด์
ธนาคารแห่งชาติออสเตรเลีย
กลุ่มธนาคารออสเตรเลียและนิวซีแลนด์
ธนาคารคอมมอนเวลธ์ แห่ง ออสเตรเลีย
เวสเทิร์น แปซิฟิก
 สหราชอาณาจักร
 ธนาคารบาร์เคลย์ส
ลอยด์ แบงค์กิ้ง กรุ๊ป บริษัทแม่ของ ธนาคารลอยด์ 
รอยัล แบงก์ ออฟ สกอตแลนด์
สแตนดาร์ดชาร์เตอร์ด
 สหรัฐอเมริกา
ในสหรัฐอเมริกา ธนาคารที่ใหญ่ที่สุด 4 ลำดับ มีมูลค่าเงินฝากรวมกันทั้งสิ้น 35 % ของมูลค่าเงินฝากทั้งหมดในระบบการเงินhttps://www.trefis.com/stock/jpm/articles/284249/big-four-u-s-banks-held-35-of-all-u-s-deposits-at-the-end-of-2014/2015-03-10
เจพีมอร์แกนเชส
แบงค์ออฟอเมริกา
เวล ฟาร์โก
ซิตี้กรุ๊ป  บริษัทแม่ของ ซิตี้แบงก์ประเทศไทย
 ไทย
ในยุคศักดินาก่อนการปฏิวัติสยามในปี 2475  ระบบเศรษฐกิจและธนาคารถูกควบคุม โดยมหาอำนาจอย่างอังกฤษ และ ฝรั่งเศส ทำให้ บิ๊กโฟร์ ธนาคารของไทยเป็นของอังกฤษและฝรั่งเศสhttps://pantip.com/topic/32564155
ธนาคารฮ่องกงและเซี่ยงไฮ้ ปัจจุบันคือฮ่องกงและเซี่ยงไฮ้แบงกิ้งคอร์ปอเรชั่น
ชาร์เตอร์แห่งอินเดีย ลอนดอน และ จีน ปัจจุบันคือสแตนดาร์ดชาร์เตอร์ด ประเทศไทย
ธนาคารอินโดจีนของฝรั่งเศส ปัจจุบันคือ ธนาคารคาลียง
ธนาคารเมอร์แคนไทล์แห่งอินเดีย ปัจจุบัน ขายกิจการและใบอนุญาตประกอบกิจการธนาคารให้แก่ ซิตี้แบงก์ประเทศไทย
ในปี พ.ศ. 2560 ธนาคารในไทยที่มีมูลค่าทรัพย์สิน ส่วนแบ่งตลาด สูงสุด 4 ลำดับ Fitch Affirms Thailand's 4 Largest Banks http://www.reuters.com/article/idUSFit92350320150522   มีมูลค่าทรัพย์สินและส่วนแบ่งตลาดมากกว่า 60  % ของมูลค่าเงินฝากทั้งหมดในระบบ
ธนาคารกรุงเทพ
ธนาคารไทยพาณิชย์
ธนาคารกรุงไทย
ธนาคารกสิกร
# หม่อมเจ้าพระสังวรวรประสาธน์ (เล็ก)
หม่อมเจ้าพระสังวรวรประสาธน์ พระนามเดิม หม่อมเจ้าเล็ก ราชสกุลปาลกะวงศ์ เป็นพระราชาคณะฝ่ายมหานิกาย

 ประวัติ 
หม่อมเจ้าพระสังวรวรประสาธน์ มีพระนามเดิมว่า หม่อมเจ้าเล็ก ประสูติเมื่อปีจอ พ.ศ. 2345 เป็นพระโอรสในพระสัมพันธวงศ์เธอ กรมหมื่นนราเทเวศร์ (ต้นราชสกุลปาลกะวงศ์) ประสูติแต่หม่อมทองสุก

หม่อมเจ้าเล็ก ปาลกะวงศ์ ทรงผนวชในรัชสมัยพระบาทสมเด็จพระพุทธเลิศหล้านภาลัย แล้วทรงศึกษาทางวิปัสสนาธุระ ถึงรัชสมัยพระบาทสมเด็จพระจอมเกล้าเจ้าอยู่หัว ทรงได้รับการแต่งตั้งเป็นพระราชาคณะที่ หม่อมเจ้าพระสังวรวรประสาธน์ และเป็นเจ้าอาวาสวัดอมรินทรารามวรวิหาร ทรงถวายตาลปัตรแฉกงาปรุ ซึ่งพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นลักษณะอย่างพัดด้ามจิ้ว รูปกลมมนอย่างพัดหน้านาง ยอดพัด และส้นพัด แกะลายบัว เหมือนพัดแฉก ใช้เป็นตาลปัตรสำหรับพระราชาคณะในราชตระกูลฝ่ายวิปัสสนาธุระ เดิมทรงเตรียมถวายพระเจ้าน้องยาเธอ พระองค์เจ้าอำไพ ซึ่งทรงผนวชอยู่ แต่ทรงลาผนวชเสียก่อน หม่อมเจ้าพระสังวรประสาธน์ทรงถือเป็นพระองค์แรกพัดยศพิเศษ สารานุกรมไทยสำหรับเยาวชนฯ / เล่มที่ ๓๒ / เรื่องที่ ๑ ตาลปัตร พัดยศ และสมณศักดิ์ จนสิ้นชีพิตักษัยในปี พ.ศ. 2426

ตั้งแต่รัชกาลที่ 4 ถึงรัชกาลที่ 5 พระองค์ได้เป็นประธานสงฆ์ 15 รูปเจริญพระพุทธมนต์ในพระราชพิธีพืชมงคล

 พงศาวลี
# มาร์ธา ฮันต์
มาร์ธา ฮันต์ (เกิด 27 เมษายน 1986) เป็นนางแบบชาวอเมริกัน เธอเป็นที่รู้จักเป็นอย่างดีจากผลงานของเธอในฐานะนางฟ้าวิกตอเรียส์ซีเคร็ต เธอยังเป็นนางแบบให้กับฟรีพีเพิล

 ผลงานการแสดง 
ภาพยนตร์
 ปี ชื่อ บทบาท ผู้กำกับ 2020 มิสอเมริกานา ตัวเธอเอง ลานา วิลสัน

โทรทัศน์
 ปี ชื่อ บทบาท หมายเหตุ 2014 2 Broke Girls ตัวเธอเอง ตอน: "And the Model Apartment" 2019 Celebrity Family Feud ตอน: ฤดูกาล 5, ตอน 03

มิวสิกวิดีโอ
 ปี ชื่อ ศิลปิน บทบาท อ้างอิง 2015 "แบดบลัด" เทย์เลอร์ สวิฟต์ โฮมสไลซ์  "แฮนด์สทูมายเซลฟ์"  เซลีนา โกเมซ ตัวเธอเอง   2017 "ปารีส" เดอะเชนสโมเกอส์
# การเผาหนังสือโดยนาซี
การเผาหนังสือโดยนาซีเป็นการรณรงค์ชักนำโดยสหภาพนักศึกษาชาวเยอรมัน (Deutsche Studentenschaft) เพื่อทำการเผาหนังสืออย่างเป็นทางการในนาซีเยอรมนีและออสเตรียใน ค.ศ. 1930 หนังสือที่ถูกเอาไปเผานั้นถูกมองว่าเป็นการลบล้างหรือตัวแทนของอุดมการณ์ที่มีการต่อต้านระบอบนาซี โดยประกอบไปด้วยหนังสือที่ถูกเขียนโดยชาวยิว ผู้รักสันติภาพ ศาสนา เสรีนิยมคลาสสิค พวกอนาธิปไตย พวกสังคมนิยม นักประพันธ์นิยมลัทธิคอมมิวนิสต์ และอื่น ๆ อีกมากมาย

 หนังสืออ่านเพิ่มเติม 
 Baez 2011, p. 211
 Read No Evil Time magazine, May 27, 1946
 Goldstein, Cora. "PURGES, EXCLUSIONS, AND LIMITS: ART POLICIES IN GERMANY 1933-1949". Archived from the original on December 23, 2007.
 "Fighting the Fires of Hate: America and the Nazi Book Burnings". United States Holocaust Memorial Museum.
 "Current Schedule: Fighting the Fires of Hate". United States Holocaust Memorial Museum. Retrieved August 13, 2014.
# แอสคลีเพียส
thumb|200px|แอสคลีเพียส และเทพีไฮเจีย

แอสคลีเพียส (Asclepius) (ละติน: Aesculapius, กรีก: Asklepios) เป็นเทพเจ้าแห่งการแพทย์ การรักษา และการฟื้นคืนชีพ ในตำนานเทพปกรณัมกรีกในยุคกรีกโบราณ แอสคลีเพียส เป็นตัวแทนของการรักษาทางการแพทย์ บุตรสาวและบุตรชายของแอสคลีเพียสต่างก็มีความสำคัญเกี่ยวกับการแพทย์ด้วยเช่นกัน 

บุตรสาวของแอสคลีเพียสได้แก่ ไฮเจีย (Hygea) เป็นเทพีแห่งสุขอนามัยและความสะอาด ลาโซ (Laso) เป็นเทพีแห่งการฟื้นฟู อาเซโซ (Aceso) และ แพนะเซีย (Panacea) เทพีแห่งการรักษา บุตรชายของแอสคลีเพียส มาเคออน (Machaon) และ โพดาลิริอุส (Podalirius) เป็นศัลยแพทย์ทหารของกรีก ปรากฏชื่ออยู่ในสงครามเมืองทรอย 

แอสคลีเพียส เป็นบุตรของเทพเจ้าอะพอลโล ซึ่งถือว่าเป็นเทพเจ้าแห่งการแพทย์เช่นกัน คทาของแอสคลีเพียสใช้แทนสัญลักษณ์แทนการแพทย์ในสมัยกรีกและใช้มาจนถึงปัจจุบัน

ตำนานวิทยา
แอสคลีเพียส เป็นบุตรของเทพเจ้าอะพอลโล ที่เกิดกับโคโรนิสEdelstein, Ludwig and Emma Edelstein. Asclepius: a Collection and Interpretation of the Testimonies. Vol. II. Baltimore: Johns Hopkins Press, 1998. pg. 68 เมื่ออะพอลโลไม่อยู่ โคโรนิส ซึ่งกำลังตั้งครรภ์ ได้นอกใจตกหลุมรัก อิสคิส (Ischys) บุตรของอีลาตัส (Elatus) เมื่ออะพอลโลรู้เข้าด้วยความโกรธและเสียใจจึงส่ง อาร์ทิมิส ผู้เป็นพี่สาวไปฆ่านางเสีย ขณะที่ร่างของโคโรนิสกำลังจะถูกเผา อะพอลโลรู้สึกตัวว่าในท้องของนางมีทารกอยู่จึงให้ อาร์ทิมิส นำทารกในครรภ์ออกมาและนำไปให้ ไครอน ซึ่งเป็นเซนทอร์เลี้ยงที่หุบเขาเพลิออน

ไครอนได้เลี้ยงดูและสอนวิชาการรักษาให้แก่แอสคลีเพียสPindar, Pythian Ode 3.5ff (trans. Conway) (Greek lyric 5th century BC) แอสคลีเพียสเติบโตและเป็นผู้ที่มีจิตใจดี เพื่อเป็นการตอบแทนที่แอสคลีเพียสเป็นผู้ที่มีจิตใจดีนั้น ได้มีงูมาคอยกระซิบสอนความรู้ทางการรักษาให้แก่แอสคลีเพียสข้าง ๆ อยู่เสมอ (งูในคติของกรีก หมายถึงความรู้ และการรักษา) แอสคลีเพียสจะมีคทาประจำตัวและมีงูพันรอบคทานั้น ต่อมาคทาของแอสคลีเพียสได้กลายมาเป็นสัญลักษณ์แห่งการรักษา เชื่อว่างูที่พันรอบคทาของแอสคลีเพียสเป็นงูที่ชื่อ เอสคูลาเปียน ซึ่งเป็นงูไม่มีพิษ พบได้ทั่วไปในแถบเมดิเตอร์เรเนียนในปัจจุบัน

อัสคลืปิอุส มีความเชี่ยวชาญในการแพทย์เป็นอย่างมาก มากกว่าอาจารย์และบิดา ถึงขนาดที่สามารถชุบชีวิตคนตายให้ฟื้นคืนชีพได้ และคอยช่วยเหลือมนุษย์ให้หายเจ็บไข้ได้ป่วย

แอสคลีเพียส แต่งงานกับอิพีโอนี (Epione) เทพีแห่งการบรรเทาปวด มีบุตรสาว 4 คน คือ ไฮเจีย ลาโซ อาเซโซ และแพนะเซีย บุตรชาย 3 คนคือ มาเคออน โพดาลิริอุส และ เทเลโฟรัส

การตายของแอสคลีเพียส
เทพเจ้าซุส ได้ฆ่าแอสคลีเพียสด้วยอัสนีบาตเพราะว่าได้นำ ฮิปโปไลตัส กลับมาจากความตายและรับทองเป็นการตอบแทนPhilodemus, On Piety (trans. Campbell, Vol. Greek Lyric IV Stesichorus Frag. 147 and Cinesias Frag. 774) (7th to 6th centuries BC)

บ้างก็ว่าแอสคลีเพียสถูกฆ่าเพราะว่าชุบชีวิคคนให้ฟื้นคืนชีพApollodorus, Bibliotheca 3.121 (trans. Aldrich) (Greek mythographer 2nd century AD) ทำให้ เฮดีส ไม่พอใจเพราะไม่มีวิญญาณมาที่ยมโลกและเอาเรื่องนี้ไปฟ้องต่อซุสให้หยุดการกระทำของแอสคลีเพียส เรื่องนี้สร้างความแค้นให้แก่อะพอลโลอย่างมาก อะพอลโลจึงฆ่า ไซคลอปส์ ผู้ที่ทำอัสนิบาตให้แก่ซุสเพื่อเป็นการแก้แค้น จากการกระทำนี้ทำให้ซุสไม่พอใจและเอาอะพอลโลไปแขวนไว้บนท้องฟ้า พร้อมกับสั่งให้อะพอลโลคอยรับใช้ แอดมิตัส (Admetus) เป็นเวลา 1 ปี หลังจาก 1 ปีผ่านไป ซุสได้นำอะพอลโลกลับมายังเขาโอลิมปัส ชุบชีวิตไซคลอปส์ และเพื่อเป็นการให้เกียรติได้นำร่างของแอสคลีเพียสไปไว้บนกลุ่มดาวที่มีชื่อว่า กลุ่มดาวคนแบกงู
# เจ้าหญิงมาเบียงแห่งเลโซโท
เจ้าหญิงมาเบียงแห่งเลโซโท  เป็นพระชายาในเจ้าชายซีอีโซแห่งเลโซโท เป็นพระราชขนิษสุณิสาในสมเด็จพระราชาธิบดีเลตซีที่ 3 แห่งเลโซโท พระองค์เสกสมรสกับเจ้าชายซีอีโซแห่งเลโซโท เมื่อวันที่ 15 ธันวาคม พ.ศ. 2546 รับพระราชทานพระอิสริยยศเป็น เจ้าหญิงมาเบียงแห่งเลโซโท อันเป็นพระนามกลางของพระสวามี จากสมเด็จพระราชาธิบดีเลตซีที่ 3